26.08.2018
Нанҳәамза 26 рзы Урыстәылатәи Афедерациа Ахада Владимир Путин Аҧсны Аҳәынҭқарра Ахада Рауль Ҳаџьымба идиныҳәалеит Аҧсны Аҳәынҭқарра 10 шықәса ахыҵра амш.
Адныҳәаларатә аацҳамҭаҟны, ҷыдала, иҳәоуп:
«Урыстәыла аганахьала ихьыҧшым шәҳәынҭқарра азхаҵара 10 шықәса ахыҵра аҽны гәыблыла салами иреиҕьу азеиҕьашьарақәеи шәзынасҭир сҭахуп.
Ииасыз жәашықәса рыҩныҵҟа Аҧсны аҳәынҭқарра ргылара амҩа ду ианысит. Акыр еихьӡара алыршоуп ареспубликаҟны асоциалтә-економикатә ҿиара аус аҿы.
Еиҭа ишьақәсырҕәҕәар сҭахуп Урыстәылатәи Афедерациа аҧхьаҟагьы ганрацәала Аҧсны аиҳабыреи ажәлари ацхыраара шрынаҭало аҳәынҭқарра аргылара иазку аҳасабтәқәа рыӡбараҿы, иара убас амилаҭтә шәарҭадара аиқәырхараҿы.
Ҳаҭыр зқәу Рауль Џьумка-иҧа, гәыкала ишәзеиҕьасшьоит агәабзиара, агәамч, шәтәылауаа ирыгымзааит аҭынчра, аизҳазыҕьара, аҿиара».